《貂裘换酒 见梅有忆叠前韵》
清代·潘西凤

梅破猩红罅。倚寒窗、乍牵往事，揉如嚼鲊。曾记何时亭子畔，人揉花光交射。

只立在、月明林下。重幻罗浮真不易，想荒凉、地面思来怕。

折一朵，鬓边挂。

香堪酿酒仙桨泻。正羁人、萧条旅馆，和香入画。做到灯残人静后，愁杀丁东铁马。

还閒着、花宫钟打。我是花神前世我，在花閒、自觉情多者。

石作枕，花为藉。

作者简介：字桐冈，流寓潘澄子。著《竹香亭诗馀》。